Qoymayın qızları kədərlənməyə (kitab) - Vikipediya

# Qoymayın qızları kədərlənməyə (kitab)

### Vikipediya, açıq ensiklopediya - ویکیپدیا ، آچیق انسایکلوپدیا

İbrahim Göyçaylı

Qoymayın qızları kədərlənməyə

Qoymayın qızları kədərlənməyə,
Ürəyə xal düşər,
Hissə xal düşər.
Dünyada bircə qız kədərlənərsə,
Dəyişər rəngini,
Dəyişər səhər.

Qoymayın qızları kədərlənməyə,
Ağacdan yarpaq da saralar düşər,
Bir sevinc kürləşər,
Çəkilər göyə,
İllərin səfindən bir bahar düşər.

Qoymayın qızları kədərlənməyə,
Qaçar anaların şirin yuxusu.
Qızının ürəyi şad olsun deyə
Ananın qayğıya dönər arzusu.

Kədərə düşməsin bir qız ürəyi,
Məğrur ataların beli qırılar.
Böyüyər ağzında halal çörəyi,
Hər yanda,
Hər yerdə yeri dar olar.

Kədərə boyansa bir qız baxışı,
İşindən, gücündən olar bacılar.
Döyər ürəkləri payız yağışı,
Bacının yerinə solar bacılar.

Həsrət dolaşmasın,
Həsrət gəzməsin
Bir bacı üzündə,
Bir qız gözündə.
Qardaş ürəyini həsrət üzməsin,
Vüqar sınanmasın qardaş gözündə.

Qoymayın qızları kədərlənməyə,
Ağacdan yarpaq da saralar düşər,
Bir sevinc kürləşər,
Çəkilər göyə,
İllərin səfindən bir bahar düşər.

Şablon:Ədəbiyyat - qaralama

Retrieved from "http://az.wikipedia.org../../../q/o/y/Qoymay%C4%B1n_q%C4%B1zlar%C4%B1_k%C9%99d%C9%99rl%C9%99nm%C9%99y%C9%99_%28kitab%29.html"

Kateqoriyalar: Ədəbiyyat | Şer

##### Views

- Məqalə / مقاله
- Müzakirə / مذاکره
- Hal-hazırkı versiya

##### Axtar